  Майя Бывальцева Ижысь кар думалы тӧрое Фарит Губаевез бырйизы. Куара сётон 8-тӥ коньывуонэ кар думалэн сизьыметӥ ӧтчамезлэн нырысетӥ кенешоназ ортчиз. Губаевлы 31-ез депутатъёс дурбасьтӥзы, куинез пумит луизы Азьвыл думаен Олег Гарин кивалтӥз. Али сое тӧролы воштӥсе бырйизы. ВАТСАН Губаев Фарит Ильдусович вордскиз 1966-тӥ арын 20-тӥ пӧсьтолэзе. Удмурт кун университетэз «Менеджмент» ӧнеръя йылпумъяз, квалификациез «экономист-менеджер», собере - Кун службая Урал академиез «Кун но муниципал кивалтон» ӧнеръя, квалификациез «Менеджер».  1988-1993 аръёсы – автомобильёсты тупатон-эскеронъя станциын слесарь-сборщик;  1993-1996 аръёсы – «Ижгорпрокатбыт» предприятиын бытовой техникаез тупатъянъя слесарь, Ижкар;  1996-1997 аръёсы – «Прокат» муниципал предприятилэн кивалтӥсез, Ижкар;  1997-2000 аръёсы – «Химторг» огазеяськонлэн кивалтӥсез;  2000-2010 аръёсы – «Жилищно-ремонтное предприятие №8» муниципал предприятилэн кивалтӥсез, Ижкар;  2010-2012 аръёсы – «Управляющая компания «ЖРП -8» огазеяськонлэн кивалтӥсез, Ижкар;  2012-2017 аръёсы - «Расчетно-информационный центр «ЖРП 8» огазеяськонлэн кивалтӥсез, Ижкар;  2017-тӥ арысен та дырозь - «ЖРП8 ГРУПП» огазеяськонлэн кивалтӥсез, Ижкар. Тегъёс: Политика Ижкар быръёнъёс Удмуртия КарДума  